钦定古今图书集成/历象汇编/乾象典/第089卷 > 《阻雪连句遥赠和》谢脁
## 钦定古今图书集成/历象汇编/乾象典/第089卷 > 《阻雪连句遥赠和》谢脁

积雪皓阴池，北风鸣细枝。九逵密如绣，何异远别离。
〈谢脁〉风庭舞流霰，冰沼结文澌。饮春虽以燠，钦贤纷若
驰。〈江秀才革〉珠霙条间响，玉溜檐下垂。杯酒不相接，寸心
良共知。〈王承融〉飞云乱无绪，结冰明曲池。虽乖《促席䜩》，
白首信勿亏。〈王兰陵僧儒〉飘素莹檐溜，岩结噎通岐。樽叠
如末澣，况乃限音仪。〈谢洗马吴〉原隰望徙倚，松筠竟不移。
隐忧恧萱树，忘怀待山卮。〈刘中书绘〉初昕逸翮举，日昃驽
马疲。幽山有桂树，岁暮方参差。〈沈右率约〉